
Ministru kabineta rīkojums Nr. 339
Rīgā 2026. gada 9. jūnijā (prot. Nr. 32 53. §)
Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 23.00.00 "Valsts atbalsta programmas un citi valsts nozīmes pasākumi" uz Izglītības un zinātnes ministrijas budžetu
· 1. Atbalstīt apropriācijas pārdali 430 000 euro apmērā no budžeta resora "74. Gadskārtējā valsts budžeta izpildes procesā pārdalāmais finansējums" programmas 23.00.00 "Valsts atbalsta programmas un citi valsts nozīmes pasākumi" uz Izglītības un zinātnes ministrijas budžeta apakšprogrammu 03.01.00 "Augstākās izglītības programmu nodrošināšana", lai, pamatojoties uz Ministru kabineta 2026. gada 29. janvāra rīkojumu Nr. 29 "Par 20. Baltijas valstu studentu dziesmu un deju svētku "Gaudeamus" rīkošanu", nodrošinātu 20. Baltijas valstu studentu dziesmu un deju svētku "Gaudeamus" norisi. 
· 2. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā  minēto apropriācijas pārdali.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam  un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

